b'\n_START_ARTICLE_\nFj\xc3\xa6reheia\n_START_PARAGRAPH_\nFj\xc3\xa6reheia er et gammelt steinbrudd hvor den karakteristiske r\xc3\xb8de fj\xc3\xa6regranitten ble brutt. Siden 1993 har Fj\xc3\xa6reheia v\xc3\xa6rt skueplass for b\xc3\xa5de Ibsens dramatikk og moderne rockemusikaler._NEWLINE_Agder teater kj\xc3\xb8pte steinbruddet i 1995, og sommeren 1999 sto et nytt tribuneanlegg med 1000 sitteplasser ferdig. Steinbruddet er en utend\xc3\xb8rs scene med god akustikk, og ligger ca. 2 km fra Fj\xc3\xa6re kirke._NEWLINE_Siden \xc3\xa5pningen i 1999 har det v\xc3\xa6rt flere typer arrangementer i Fj\xc3\xa6reheia. Alt fra musikaler som Jesus Christ Superstar til filmfremvisning av den gamle stumfilmen Terje Vigen og rockekonsert med blant andre A-ha, Vamp og Bj\xc3\xb8rn Eidsv\xc3\xa5g.'